Täksti
Mä tulin turhan maineen markkinoille
 vanhalla aasillani ravaamaan,
 ostajain käskin suuta avaamaan
 ja iskin tammaa peräpakaroille.

 Ei kelpaa vanha aasintamma noille,
 nuo huijarit lie varmaan Nastolasta,
 siks’ lausun heille: kiitos kunniasta
 ja ohjaan konin kotihinkaloille.

 Ei aasini oo mikään »Eino-Vakaa»,
 ei tälle passaa palkintoja jakaa,
 vaan kyllä tällä pääsee pikkuhiljaa.

 Hei, mennään kotikin ja kiireenvilkkaa,
 nuo herrat vanhaa pattijalkaa pilkkaa
 ja sanoo: tarttes tuokin kaakki viljaa.

Kasperi Tanttu